Održan protest u Tirani, opozicija traži ostavku Vlade\nAlbanska opozicija traži odlazak Rame\nOstavka Vlade premijera Edija Rame zahtev je albanske opozicije koja se i u petak, 21. juna, okupila na velikom mirnom protestu u Tirani.\nUz pozive “Beži Rama”, demonstranti su se okupili ispred zgrade u kojoj je smešten ured premijera, dok su se istovremeno na zvučnicima čuli snimci prisluškivanja koji su objavljeni u nemačkoj štampi a na osnovu kojih se sumnja u upletenost Ramine Socijalističke partije u manipulacije tokom izbora 2017.\nOpozicija zahteva ostavku vlade kako bi se dala mogućnost kreiranju tranzicione vlade dok se ne steknu uslovi za slobodne izbore.\nLjuljzim Baša na protestu u Tirani\nPredsednik opozicione Demokratske partije Ljuljzim Baša tokom govora na protestu kazao je da premijer Edi Rama “žrtvuje budućnost građana Albanije” i da je državu preokrenuo u “privatnu imovinu organizovanog kriminala”.\n“Ova borba se neće zaustaviti odlaskom Edija Rame, već samo kada postavimo uslove Albaniji kao cela Evropa”, kazao je. On je ponovio da opozicija neće izaći na izbore i neće sklapati sporazume sa vladom.\nDemonstranti su zatim prošetali do zgrade Parlamenta i okončali protest ispred sedišta Demokratske stranke.\nPredsednik Albanije Iljir Meta je svim političkim partijama uputio poziv na dijalog u cilju prevazilaženja situacije u toj zemlji. Ambasada SAD-a pozvala je građane na mirne proteste i da odbace nasilje.\nPoslednjih dana situacija u Albaniji je pogoršana nakon što je predsednik Albanije Iljir Meta poništio održavanje lokalnih izbora 30. juna, što je opozicija predvođena Ljuljzimom Bašom podržala, dok se toj odluci oštro protivi premijer Albanije Edi Rama, poručivši da će izbori da se održe kako su najavljeni.\nU međuvremenu, pristalice opozicije u Skadru ove nedelje su zapalili kancelariju Komisije za administraciju izbora koja se nalazi u objektu jedne srednje škole, a gde je zapaljen sav izborni materijal kojeg je dostavila Centralna izborna komisija.\nU međuvremenu, opozicija se odrekla poslaničkih mesta u Parlamentu, u kojem Vlada ima stabilnu većinu, i odlučila da ne učestvuje na lokalnim izborima koje je predsednik Albanije Iljir Meta raspisao za 30. jun.\nOpozicioni protesti u Albaniji\nDok je opozicija predvođena Ljuljzimom Bašom podržala odluku o poništenju izbora, navodeći da je to rezultat toga da u Albaniji „vlada Vlada koju je izabrala mafija, a ne narod“, premijer Rama je tako nešto nazvao 'brutalnim'. Rama je poručio da će izbori biti održani, dok je njegova Socijalistička partija (SP) pokrenula proceduruza razrešenje predsednika, navodeći da je odluka predsednika brutalna.\nU međuvremenu, Parlament Albanije je 13. juna na zahtev Ramine partije usvojio rezoluciju kojom se sve javne institucije odgovorne za organizaciju izbora pozivaju da dekret predsednika o poništenju izbora smatraju nepostojećim. Rama je odlučan da se izbori u Albaniji održe kako je prethodno najavljeno, dok iz predsednistva su poručili da je poništenje izbora obavezno za sve političke aktere.\nSituacija je dodatno zakomplikovala a nakon što su u nemačkoj štampi izašli raniji snimci na kojim kojim optuženi trgovac drogom u Draču navodno govori zvaničnicima Socijalističke partije Edija Rame da planira da primora pristalice opozicije da glasaju za socijaliste i da će tako pomoći prijatelju da postane poslanik.\nInače, predsednik Albanije Iljir Meta je pre stupanja na tu dužnost predvodio Socijalistički pokret za integraciju (LSI) koji je danas u opoziciji, i koji sada vodi njegova supruga, Monika Kruemadi.


Astrology Srbija - moda, lepota, lifestyle, horoskop... - U Beogradu predstavljeni IQOS 3 i IQOS 3 Multi uređaji - donnasfreeastrology.info\nAstrology / U fokusu / U Beogradu predstavljeni IQOS 3 i IQOS 3 Multi uređaji\nNova generacija uređaja IQOS – IQOS 3 i IQOS 3 Multi, koja predstavlja naredni korak u evoluciji ovog inovativnog proizvoda za zagrevanje duvana, lansirana je sinoć u Beogradu.\nKroz svojevrsnu sinergiju superiornog dizajna i naprednih performansi IQOS 3 daje mogućnost pušačima, koji bi inače nastavili da konzumiraju cigarete, da pređu na manje štetne alternative. Osluškujući potrebe IQOS korisnika, kompanija Filip Moris ponudila je ovu najnoviju verziju uređaja koja će biti istovremeno i prefinjena i eleganta, sa skraćenim periodom punjenja, magnetnom bravom, tanjim držačem, ali i dalje pružati vrhunsko iskustvo uživanja u najkvalitetnijem duvanu.\nUređaj IQOS 3 Multi predstavlja i svojevrsnu i dizajnersku i korisničku inovaciju u odnosu na prethodne verzije, obzirom da daje mogućnost za deset uzastopnih korišćenja bez punjenja, dok istovremo zadržava elegantan stil i iskustvo originalne verzije.\nPredstavljanjem nove generacije proizvoda kompanija Filip Morisa otišla je još korak dalje u realizaciji svoje vizije sveta bez duvanskog dima. Do sada je u razvoj IQOS-a uloženo više od 4,5 milijardi dolara i preko deceniju naučnih istraživanja najeminentnijih svetskih stručnjaka. IQOS je prvi proizvod iz kategorije koje se pojavio na tržištu, a pozitivan trend koji je započela kompanija Filip Moris ogleda se u činjenici da je od dana pojavljivanja IQOS-a na tržištu pre četiri godine do danas skoro 6 miliona pušača prešlo na ovu bolju i manje štetnu alternativu cigaretama.


Pošta Srbije proglasila pobednice nacionalnog konkursa '100 uspešnih poslovnih žena' - Radio Sto Plus\nPošta Srbije proglasila pobednice nacionalnog konkursa ‘100 uspešnih poslovnih žena’\nPošta Srbije proglasila je danas pobednice prvog nacionalnog konkursa "100 uspešnih poslovnih žena", pod sloganom "Najbolje tek dolazi", kojom se pridružila inicijativi i planovima vlade Srbije za podršku ženskom preduzetništvu i unapredjenju položaja žena na tržištu rada.\n„Želja Pošte Srbije da sa ovim projektom osnaživanja ženskog preduzetništva pruži mogućnost da imaju efikasnije poslovanje, da mogu da u teškim vremenima promovišu svoje usluge i proizvode“, kazao je v.d. forektora Pošte Srbije Zoran Djordjević na svečanosti u Palati Srbija.\nOn je istakao da će odabrane preduzetnice dobiti podršku od Pošte Srbije u svakom segmentu kada su u pitanju reklama, brošure i promovisanje.\nDogovoreno je, kako je naveo, i da svih stotinu odabranih žena dobije mogućnost sklapanja ugovora sa poštom, po najpovoljnijim uslovima, kojim bi na neko vreme imale pogodnosti pri plasmanu svoje robu i usluga u inostranstvo.\nDjordjević je istakao da je važno da se žene podrže u poslovanju, kako bi bile samostalne i ekonomski nezavisne, a očekije da se projekat nastavi i narednih godina.\nPošta Srbije je konkurs „100 uspešnih poslovnih žena“ namenila ženama preduzetnicama, osnivačima i zakonskim zastupnicama malih preduzeća sa teritorije čitave zemlje, sa ciljem da pomogne osnaživanje i promociju ženskog preduzetništva kroz afirmaciju biznisa čije su vlasnice žene, kao i njihovu veću konkurentnost i pozicioniranje na nacinalnom tržištu roba i usluga.\nZa 100 kandidatkinja, čije su prijave najbolje ocenjene, Pošta će obezbediti nacionalnu vidljivost njihovog poslovanja kroz besplatan oglasni prostor u više od 1.500 pošta širom Srbije u vidu predstavljanja u brošuri koja će biti dostupna bez naknade korisnicima poštanskih usluga, kao i u onlajn brošuri, na monitorima u poštama i na korporativnom sajtu i zvaničnim profilima Pošte na Instagramu, Fejsbuku i Linkedinu.\nKonkurs je trajao od 8. marta do 8. aprila, a kriterijumi za ocenjivanje su pored ostalog bili nagrade u oblasti poslovanja ili stvaralaštva, društveno-odgovorne aktivnosti i uspešnost prezentovanih poslovnih aktivnosti ili poslovne ideje.\nKomisiji, kojom je predsedavala ministarka trgovine, usluga i telekomunikacija Tatjanom Matić, a u kojoj su bile predstavnica Inteze Sanpaolo Draginja Djurić i predsednica Izvršnog odbora Dunav osiguranja Ivana Soković, stiglo je više stotina prijava iz cele zemlje.\nMinistarka trgovine, turizma i telekomunikacija Tatjena Matić navela je da podaci o ženama u biznisu u Srbiji nisu ohrabrujući, zbog čega je akcija, kako je navela, poput ove koju je organizovala Pošta Srbije, značajna jer utiče na javnost, ali i podržava i ohrabruje žene.\n„Žene predstavljanju veliku snagu i pokretačku moć privrede u svetu, a posebno u Srbiji, imajući u vidu da žene kod nas predstavljaju većinu stanovništva, sa više od 51 odsto ukupne populacije“, rekla je ona.\nDodala je da je za vladu Srbije važno da u ekonomiji sve veću ulogu preuzmu žene.\n„Nažalost, trenutno nije tako, jer je stopa zaposlenosti žena u Srbiji manja od stope zaposlenosti muškaraca, u ovom trenutku za čak 14,7 odsto“, rekala je Matić.\nDodala je da to predstavlja veliki ekonomski problem za državu.\n„Samozaposlenost žena u Srbiji je dvostruko manja nego kod muškaraca, a medju osnovačima preduzeća samo je 31 odsto žena“, kazala je ministarka.\nMatić je dodala da je u Srbiji učešće žena u populaciji sa završenim fakultetom je 59 odsto, što prema njenim rečima govori da žene čine većinu visokoobrazovanog kadra, ali da mesta koja kasnije zauzimaju na visokim pozicijama na menadžerskim funkcijama to ne odražavaju.\nNa konkursu je izabrano 100 jednako uspešnih žena i njihovih ideja, a na svečanosti je u ime svih priznanje simbolično primilo 10 žena iz različitih krajeva Srbije.\nEvro sutra 117,38 dinara\nSindikat FCA: Slab odziv za Slovačku, nije isključeno da...\nZavršen sastanak radnika Fijata u Predsedništvu, tvrde da su...\nPošta Srbije izdala prigodne markice u čast 60 godina...


SASTANAK KONVENTA I ODBORA ZA EVROPSKE INTEGRACIJE O POGLAVLJU 7\nHome / VESTI / Vesti iz EPuS-a / SASTANAK KONVENTA I ODBORA ZA EVROPSKE INTEGRACIJE O POGLAVLJU 7\nU Narodnoj skupštini Republike Srbije održan je sastanak Odbora za evropske integracije i predstavnika Nacionalnog konventa o EU, na temu pregovaračke pozicije za Poglavlje 7 Pravo intelektualne svojine. Sastanku su prisustvovali i zamenik direktora Kancelarije za Evropske integracije, Srđan Majstorović, predstavnici Zavoda za intelektualnu svojinu i koordinatorka Nacionalnog konventa o EU, Nataša Dragojlović.\nSrđan Majstorović uputio je prisutne u trenutni tok pregovora i istakao da je rad Konventa i u Briselu veoma prepoznat kao primer dobre prakse u regionu. Ovaj sastanak je u skladu sa uspostavljenom procedurom saradnje civilnog društva i Narodne skupštine. Predstavnici Konventa su dali komentare i postavili pitanja o sadržaju sažetka Pregovaračke pozicije, koja će detaljnije biti razmatrana na sednici Odbora.\nUčesnici sastanka su pohvalili dobro pripremljenu Pregovaračku poziciju i istakli veoma dobru dosadašnju međusobnu saradnju.


Migranti sa šipkama hodaju Velikom Kladušom\nSituacija u Velikoj Kladuši i dalje napeta 0 Podijeli Podijeli na facebook Podijeli na twitter Podijeli na viber Pošalji na mail\n06.06.2019. / 10:08\nSituacija u prihvatnom centru za migrante "Miral" u Velikoj Kladuši je i dalje napeta iako nema većih incidenata, izjavio je danas portoparol MUP-a Unsko-sanskog kantona Ale Šiljdedić.\n"Tenzija i dalje ima, a jednostavno situacija među njima može eskalirati u svakom trenutku. Policija je na terenu, prati dešavanja i u stanju je pripravnosti", rekao je Šiljdedić, prenosi Klix.ba.\nPortal prenosi da je situacija u mjestu Polje u Velikoj Kladuši zabrinjavajuća, kao i da su stanovnici tog mjesta primjetili da se migranti iz Pakistana ponašaju suprotno svim pravilima ponašanja.\n"Migranti iz Pakistana odlučili su da uzmu pravdu u svoje ruke. Pretražuju selo, tuku Alžirce i Marokance", rekli su stanovnici.\nNa video snimcima vidi se grupa migranata kako sa šipkama i drugim predmetima hoda putem.\nKako se navodi, sukobi među migrantima su svakodnevnica koja je kulminirala u noći između utorka i srijede kada se sukobilo više od 100 osoba, prilikom čega ih je više povrijeđeno.\nDeportuju šest migranata, učesnika tuče\nvelika kladuša imigranti migranti incident


Japan spreman da sarađuje sa Rusijom bez obzira na Kurile - 30.08.2016, Sputnik Srbija\nVlada Japana spremna je da razvije sveobuhvatnu ekonomsku saradnju sa Rusijom, ne čekajući napredak u rešavanju teritorijalnog problema između zemalja, javila je... 30.08.2016, Sputnik Srbija\n11:40 30.08.2016 (Osveženo: 12:37 30.08.2016)\n© AFP 2022 / TORU YAMANAKAVlada Japana\nVlada Japana spremna je da razvije sveobuhvatnu ekonomsku saradnju sa Rusijom, ne čekajući napredak u rešavanju teritorijalnog problema između zemalja, javila je agencija „Kjodo“.\nPrema procenama agencije, to znači odstupanje Japana od bivšeg principijelnog stava koji je saradnju učinilo zavisnom od spora o Kurilskim ostrvima.\n„U uslovima kada u pregovorima o teritorijalnom problemu nema napretka, potrebno je da se koriguje bivša pozicija“, citira „Kjodo“ reči izvora u Vladi Japana.\nU tome je suština „novog pristupa“ bilateralnim odnosima o kojima se govorilo nakon majskog susreta Šinza Abea i Vladimira Putina u Sočiju. Pravac saradnje razmatraće se početkom septembra na Istočnom ekonomskom forumu u Vladivostoku, piše „Kjodo“.\n„Nekoliko japanskih kompanija želi da počne rad već ove godine“, navodi agencija.\nPrema podacima agencije, osnov za „osam tačaka“ koje je ranije predložio Abe biće razvoj Dalekog istoka, tehnička pomoć Rusije u povećanju proizvodnih kapaciteta u sferi nafte i gasa, kao i razvoj zdravstvenih centara sa uvođenjem naprednih tehnologija.\nIstovremeno, u Tokiju strahuju da, iako su investicije usmerene na obnovu dijaloga sa Rusijom, takođe se stvara rizik odlaganja rešavanja pitanja o Kurilima.\nTeritorijalni problem u vezi je sa pretenzijama Japana na južnokurilska ostrva Iturup, Kunašir, Šikotan i Habomai. Pozivajući se na bilateralni Traktat o trgovini i granicama iz 1855, Japan je povratak ostrva postavio kao uslov za zaključivanje mirnog dogovora sa Rusijom koji nije bio potpisan nakon Drugog svetskog rata.\nRusija insistira na tome da su Južni Kurili ušli u sastav SSSR-a nakon Drugog svetskog rata i da ruski suverenitet nad njima, koji ima odgovarajuću međunarodno-pravnu registraciju, ne može da bude doveden u pitanje.


Dodik: Jeremićevo imenovanje u UN-u prvorazredno političko pitanje\nPredsjednik Republike Srpske Milorad Dodik izjavio je danas da će ukoliko izostane podrška BiH šefu srpske diplomatije Vuku Jeremiću za izbor predsjedavajućeg Generalne skupštine UN to značiti da BiH ne želi da uvažava RS.\n"To imenovanje je prvorazredno političko pitanje za Republiku Srpsku i Srpska će smatrati nedopustivim ako izostane podrška BiH", rekao je Dodik novinarima u Banjaluci nakon sastanka sa ministrom inostranih poslova Srbije Vukom Jeremićem.\nMinistar inostranih poslova Srbije Vuk Jeremić rekao je da su evropski procesi u Srpskoj u punom zamahu, ocijenivši da je "Republika Srpska lokomotiva tih procesa". On je poručio da će Srbija podržati Republiku Srpsku i BiH u tim procesima.\nJeremić je ocijenio da je OHR kočnica napretka BiH, ali i regiona. On je napomenuo da je u uslovima pozitivnih promjena u regionu vrlo teško opravdati ostanak OHR-a.


ATP Vojvodina može da krene sa naplatom | Autonomija\nATP Vojvodina može da krene sa naplatom\nNovosađani oštećeni za 13 miliona evra. Infrastrukturni projekti ugroženi\nPoverioci ATP Vojvodine od danas mogu da naplate 14 miliona dinara od Grada.\nZa danas je zakazan sastanak Odbora poverilaca ATP Vojvodine na kojem će se odlučiti o daljoj proceduri u vezi sa izvršenjem sudske presude i naplatom potraživanja od Novog Sada.\nGradonačelnik Novog Sada, Miloš Vučević je rekao da grad neće dobrovoljno platiti odštetu, već se uzda u odluku Vrhovnog kasacionog suda u postupku revizije koju je Novi Sad tražio nakon izgubljene parnice protiv ATP Vojvodine. Vučević je rekao da će, ukoliko dođe do naplate, odmah biti urađen rebalans budžeta.\nVučević je izjavio i da grad neće poništiti ugovor između ATP Vojvodine i Grada koji su 2006. godine potpisali tadašnja gradonačelnica Novog Sada Maja Gojković i tadašnji vlasnik ATP Vojvodine, Ilija Dević. On je dodao da su došli do saznanja da neka dokumenta ovog preduzeća nisu baš čista.\nUkoliko ATP Vojvodina naplati odštetu, pojedini infrastrukturni projekti koji su planirani za ovu godinu u Novom Sadu, najverovatnije neće biti realizovani. Direktor Zavoda za izgradnju grada Goran Višnjić rekao je da će stručnjaci u ovom preduzeću, u saradnji sa gradskim vlastima, odrediti koje investicije su prioritet. Prema njegovim rečima, odustaće se od projekata koji se “najmanje odražavaju na kvalitet života Novosađana”.


U UKC u Prištini medicinska sestra ubodena nožem - BIGportal.ba\n26 Septembra, 2020 26 Septembra, 2020 060\nOn je rekao da je policija oko 14.35 časova policija obaviještena o slučaju ”uboda nožem” koji se dogodio u Univezitetskom centru, da su policijske jedinice izašle na lice mjesta i da je pokrenuta istraga, prenosi Kosovo onlajn.\n“Nije prvi put da se takvi slučajevi dešavaju. Pozivamo policiju da preduzme hitne mjere, u odbrani medicinskih sestara, kako se ovakvi slučajevi više ne bi ponovili”, navodi se u saopštenju Sindikata.\n“Uvrede, nasilje, pa čak i fizički napadi, poput današnjeg napada su kontinuirani, pa pozivamo sve građane da poštuju rad zdravstvenih radnika. Nadamo se da je ovo poslednji put i da se napadi na zdravstvene radnike zaustaviti jednom zauvek”, poručuju iz Univerzitetskog centra.\nZagreb: Na plakatima ustaški simboli i natpis “Smrt srbo-zločincima”\nCapak: Ne dolazi u obzir zatvaranje osnovnih škola\nM. 22 Novembra, 2020 23 Novembra, 2020\nU Sloveniji preminulo 45 osoba, 1.388 novozaraženih\nPoznato ko je nastradao u nesreći kod Ramića\n17 Novembra, 2020 18 Novembra, 2020 0


Bugarinović podneo ostavku - TV ZONA PLUS - HD\nBugarinović podneo ostavku\nокт 12, 2014 Dragan Bugarinović, niški aerodrom, ostavka\nDragan Bugarinović je potvrdio Televiziji Zona plus da je podneo ostavku na mesto direktora niškog aerodoroma, ali nije želeo da precizira detalje. O smeni i ostavci se mesec dana spekuliše u medijima a gradski fukncioneri su u nekoliko navrata najavljivali promene na čelu aerodroma Konstantin Veliki. Saradanja niškog i beogradskog aerodorma medjutim, ovih dana je i pod lupom državnih revizora, potvrdjuju Zoni plus u Državnoj revizorskoj instituciji.\nDragan Bugarinović više nije direktor aerodorma Konstantin Veliki. Podneo je ostavku mesec dana nakon što su gradski oci to tražili, nezadovoljni nejgovim poslovanjem. A na meti je bilo sve od ugovora, letova, zapošljavanje do saradnje i donacija beogradskog aerodroma Nikola tesla. Šta će sve da izadje na videlo kada državni revizori završe češljanje ugovora o saradnji niškog i beogradskog aerodoroma znaće se narednih meseci. Kašnjenje plata bilo je razlog i štrajka radnika sredinom septembra.\nTada je kao predstavnik grada koji je posetio štrajkače Bojan Avramović kritikovao rad Dragana Bugarinovića. Za Zonu plus je rekao : “Kad smo analizirali četiri godine unazad, radeći analize oko cene, mi smo bili iznenadjeni cifrom i načinom na koji je aerodrom funkcionisao. Uspešnost direktora se cenila po tome koliko uspe donacija da obezbedi, kao Crveni krst. Kad saberete cifru imate više od 300 miliona direktnih donacija za tri i po godine”.\nMesec dana je trajala neizvesnost – Dragan Bugarinoviće je presekao ostavkom. Ranije je izjavio za Zonu plus da stoji iza svakog poslovnog poteza. “Želim da sve ovo što se iznosi o poslovanju aerodoroma, iznese I da se dokaže. Prosto ne mogu da prihvatih da na osnovu takvih paušalih procena , podnoseći ostavku, ja indirektno prihvatim sve to” . Bugarinović dodaje, “ Nisam ničim prekoračio ovalašćenja , mislim da sam maksimalnim trudom uspeo da, zajedno sa svim radnicima aerodoroma očuvamo funkcionisanje u jako teškim uslovima”.\nDragan Bugarinović je po drugi put postavljen na mesto direktora aerodroma Konstantin veliki pre godinu dana. Predložili su ga Ujedinjeni regioni koji su tada još uvek bili deo vlasti.[mom_video type=“youtube“ id=“kvM4VLegL-c“]\nZavršena izložba "Kreativnost u usponu"\nĐurđanović menja Bugarinovića?\nKONKURS ZA NAGRADU „MALENI CVET“


Podrška Evropske unije upravljanju migracijama u Republici Srbiji U OŠ “Dušan Radović” u Pirotu rekonstruisana fiskulturna sala - Podrška Evropske unije upravljanju migracijama u Republici Srbiji\nPočetkom školske 2017/18. godine, OŠ “Dušan Radović” u Pirotu uključila je u obrazovne aktivnosti decu izbeglice/migrante smeštene u prihvatnom centru “Četvrti kilometar”. U ovom prihvatnom centru trenutno su zbrinute porodice sa više od 30 odsto dece školskog uzrasta.\nU okviru Podrške Evropske unije upravljanju migracijama u Republici Srbiji, fiskulturna sala u Osnovnoj školi “Dušan Radović” kompletno je rekonstruisana. Intervencija u vrednosti od 45.000 evra, obuhvatila je zamenu stolarije, potpunu adaptaciju podova, sanaciju unutrašnjih zidova i sanitarnih jedinica, kao i nabavku sportskih sprava i rekvizita.\n“Zahvaljujući sredstvima EU i angažovanju UNDP tima, sportske aktivnosti u našoj školi sprovode se sada u uređenom prostoru sa mnogo boljim uslovima za rad, što pozitivno utiče na motivaciju i učenika i nastavnika. Od septembra 2017. godine, poseban izazov bila je organizacija nastave sa učenicima koji ne poznaju dovoljno jezik, a znamo koliko je čas fizičkog važan. Novi rekviziti su, po tom pitanju, znatno olakšali i unapredili izvođenje nastave”, rekla je Nataša Branković, direktorka škole.


Zbog loših uslova poslovanja otežan je opstanak više od 200.000 preduzetnika u kojima radi oko 250.000 zaposlenih, upozorila je Zajednica preduzetnika PKS.\nToj situaciji, kako su ocenili, nikako ne ide na ruku prinudna naplata zaostalih obaveza prema državi koju su započeli poreznici, istakli su oni.\nKrajem ove sedmice sa Poreskom upravom Srbije trebalo bi da se održi sastanak na kome bi se razmatrali zahtevi preduzetnika.\nI kako bi se našlo rešenje za novonastali problem koji preti da ugasi "i ono malo preduzetnika što je preostalo, a legalno posluje".\nPreduzetnici su podsetili da su tražili da se usvoji Zakon o otpisu kamate na dospele obaveze za neplaćene poreze i doprinose za obavezno socijalno osiguranje.\nPrema rečima predsednika IO Zajednice preduzetnika Dušana Perića suština ovog Nacrta je da se od dana usvajanja Zakona u narednih 12 meseci, omogući preduzetnicima da otplate glavnicu duga, a uz redovno plaćanje tekućih obaveza, kamate bi bile otpisane.\nDragoljub Repacčlan radne grupe koja je radila na formulisanju zahteva i pregovarala sa nadležnima, međutim, smatra da odlaganje obaveza na godinu dana, neće dati efekta jer neko ko duguje milion ili dva miliona dinara, neće moći ni za godinu dana da ih izmiri, jer mora da plaća i tekuće obaveze.\nRepac smatra da rok za vraćanje duga treba da bude od godinu do pet godina.\n"Ministarstvo finansija treba da dodje do tačnog podatka o broju preduzetnika koji duguju i o kojim iznosima je reč i da zatim napravi klasifikaciju preduzetnika po grupama. Na primer, u prvoj grupi da se nadju oni koji treba da izmire zaostale obaveze za godinu dana, u drugoj grupi oni koji će morati da izmire obaveze za dve godine, u trećoj za tri..." naveo je Repac i ukazao da je neophodno doneti zakon o sprečavanju obavljanja neregistrovane delatnosti i da se započne borba protiv sive ekonomije.\nOn je prisutnima pokazao opomenu koju je dobio od Poreske uprave da izmiri dug od 3.837 dinara, navodeći da verovatno slanje te opomene košta jedan evro, a ako se uzme u obzir da ima verovatno 50.000 ljudi kojima je ta opomena poslata, dođe se do računice samo koliko to košta poreske obveznike Srbije.\nVlasnik Beotaksija Milivoje Armuš se zapitao šta je sa overom zdravstvenih knjižica za preduzetnike i zbog čega treba da plate za uslugu koju nisu ni koristili i istakao da od Ministarstva zdravlja treba zahtevati bezuslovnu overu zdravstvenih knjižica za preduzetnike.\nOn se založio za smanjenje lokalnih komunalnih taksi, navodeći primer Lazarevca gde je za obućarsku radnju razrezana taksa od 120.000 dinara.\nArmuš je naveo da je pored osnivanja Razvojne banke, trebalo ukinuti višak agencija i naglasio da se, prema njegovim informacija, već uveliko radi na tom spisku.\nZajednica preduzetnika je do sada svojim angažovanjem uspela da se izbori za neke zahteve kao što odlaganje odredbi o uvodjenju HAČP standarda za preduzetnike, ukidanje takse za kombi vozila i smanjenje putarine za kombi vozila za oko 50 odsto, naveo je neke od rezultata predsednik Skupštine Zajednice preduzetnika Miroslav Miladinović.


Lideri BiH i Mađarske na NAJŽEŠĆEM UDARU do sada, jer se spremaju da podrže JEDNOG ČOVEKA! - alo.rs\nAUTOR: Alo/Sputnjik/V.M. DATUM I VREME: 11.07.2019. 16:13\nPredsedavajući Predsedništva BiH Milorad Dodik i premijer Mađarske Viktor Orban našli su se na udaru Međunarodnog instituta za balkanske studije (IFIMES) zato što podržavaju Donalda Trampa na predstojećim predsedničkim izborima u Americi i zato što pozivaju Srbe, odnosno Mađare koji tamo žive da daju glas Trampu, ističe Dodikov savetnik Pero Simić.\nSimić je napisao da IFIMES u suštini nema nikakve naučne reference, već da je dobro sredstvo za zaradu u rukama samozvanog političkog analitičara Zijada Bećirevića, koji se godinama medijski promoviše i "ugodno živi profitirajući na naručenim i dobro plaćenim 'analizama' i odlikovanjima IFIMES-a, koje su prilagođene i naklonjene onima koji analizu ili odlikovanje dobro plate".\n- On napominje da Bećirević u poslednjoj "analizi", koja je naslovljena „Aktuelna dešavanja u regionu 2019. godine: Ko želi destabilizovati Srbiju - piše da su analitičari nakon istraživanja konstatovali da se "kosovska strana" na početku nije protivila formiranju Zajednice srpskih opština, da bi posle promenila mišljenje zbog Dodikovog delovanja.\nViktor Orban, Foto: Profimedia.rs\nPrema Simićevim rečima, navodno po saznanju Bećirevićevih "analitičara" kosovski političari razumeli su da se način delovanja Dodika u entitetu Republici Srpskoj može preslikati i na Kosovo, što su želeli da spreče.\n- Tako analizira "zabrinuti" Bećirević, odnosno IFIMES, dodajući najprizemniju laž i konstrukciju da je Dodikovo delovanje nanelo ogromnu štetu srpskim nacionalnim interesima i, prema oceni famoznih Bećirevićevih "analitičara", Dodik se prema tom kriterijumu uvrštava odmah iza Slobodana Miloševića - naveo je Simić.\nOn dodaje da Dodik, prema toj famoznoj analizi, nije jedina opasnost u regionu, da je to i mađarski premijer Orban, čija politika se ocenjuje kao "antimigranska i antimuslimanska".\n- Napadajući Orbana, "analiza" bespotrebno uvlači (predsednika Srbije) Aleksandra Vučića, ni krivog, ni dužnog, konstatujući da Orban i Vučić nisu isto - dodaje Simić.\nSavetnik srpskog člana i predsedavajućeg Predsedništva BiH navodi da se Orbanu u "analizi" posebno stavlja na dušu suprotstavljanje Džordžu Sorošu i dodaje da je zato i upozorenje političarima nakon ove "analize" da paze s kim se druže, "nipošto sa Dodikom i Orbanom, koji, eto, baš pre neki dan ispijaju rujno vino u Budimu".\nOn napominje da se na kraju bajne analize Bećirevića, odnosno IFIMES-a, na tapetu našla i opozicija u Srbiji i da je konstatovano da je ona nedorasla aktuelnom političkom trenutku, te da građani Srbije moraju da potraže nekompromitovane političke lidere sa jasnim političkim programom.\n- Tu možda ima tračka istine, ali je začuđujuće da je upravo jedan od lidera opozicije u Srbiji Zoran Živković član Upravnog odbora IFIMES-a - zaključio je Simić.\nOtkrijte šta dan rođenja prema srpskim verovanjima kaže o VAMA!\nSvi prolaze i psuju im majku, a onda je naišao Dodik, zastao i uradio nešto zbog čega su radnici bili na ivici suza!


June 2017 – #BiciSvet\nProšlo je pola godina očas posla, prvi jul nam kuca na vrata, i to znači samo jedno, novo – 104. izdanje najveće biciklističke trke na svetu. Skoro svi asovi ovog sporta sezonu podređuju ovom događaju, … čitaj daljeKo će pobediti 104. Le Tour 2017?\nĐorđe PejkovićPosted on June 4, 2017 June 5, 2017\nTom Dumulan je postao ozbiljan pretendent na visoka mesta u generalnim plasmanima najvećih trka, a to je mnoge iznenadilo, uključujući i njega samog. Da li je za Holanđanina ovo tek početak ili limit? Izraz da … čitaj daljeTom Dumulan- pobednik Đira\nTop 10 – prosečne brzine olimpijskih igara\nTDF’14 E21 Pariz


Nova lica dominiraju rukovodstvom Fataha\nOvo je prvi kongres Fataha u poslednjih 20 godina. Lideri su ga nazvali jednim od načina da se oživi ta, sve manje popularna stranka medju Palestincima, koji optužuju njeno rukovodstvo za samozadovoljstvo, korupciju i za to da ne čini dovoljno za okončanje izraelske okupacije.\nMnogi članovi starog rukovodstva su veterani palestinske oružane borbe, koji smatraju da teroristička kampanja protiv Izraelaca ima prednost nad usvajanjem umerenijeg stava.\nTokom ove konferencije, koja traje već nedelju dana, članovi Fatha izneli su svoju predanost mirovnom procesu - uključujući rešenje sa dve države. Istovremeno, stranka je usvojila pravo da sprovodi sve vrste otpora protiv Izraelaca, ukoliko mirovni pregovori ne uspeju.\nTo je gledište koje je do izvesne mere preuzela i nova generacija lidera, uključujući one koji kažu da prednost daju miru.\nDimitri Diliani – tridesetogodišnjak i član Fataha – jedan je od onih koji su se kandidovali za položaj u Revolucionarnom savetu Fataha.\n„Ono što smo naglasili na ovoj konferenciji jeste da je mir najbolji, ali ne i jedini način da postignemo naše nacionalne ciljeve," rekao je Dilani.\nMilitantna grupa Hamas, koju podržava Iran, a koja se protivi miru sa Izraelom, pobedila je na izborima u Gazi 2006. godine i naredne godine proterala Fatah iz te enklave.\nNjeni pozivi na uništenje jevrejske države naišli su na odobravanje medju Palestincima, gnevnim zbog izraelskog raseljavanja njihovog naroda pre šest decenija i zbog neprekidne okupacije palestinskih teritorija.\nFatah se iskristalisao kao umerenija palestinska frakcija zbog spremnosti da pregovara sa Izraelom. Medjutim, analitičari kažu da niko u okviru te organizacije ne može sebi da dozvoli politički da se odrekne oružanog ustanka.\nPrema prelimiranim rezultatima, medju izabranima za Centralni komitet Fataha je Marvan Barguti, koji služi doživotnu zatvorsku kaznu zbog uloge u ubistvu izraelskih civila i vojnika.\nNa arhivskim TV snimcima vidi se Barguti kako izražava negodovanje u izraelskom sudu, nakon hapšenja 2002. godine.\n„Mir će biti postignut okončanjem okupacije. Nema mira i nema bezbednosti sa okupacijom,“ rekao je tada Barguti.\nIzraelsko rukovodstvo budno prati konvenciju Fataha, a neki funkcioneri izražavaju uznemirenost i zgroženost zbog odbijanja te grupe da se potpuno odrekne mogućnosti oružanog ustanka i njenog odbijanja da prizna Izrael kao državu jevrejskog naroda. Na ovom kongresu Fatah je takodje usvojio beskompromisnu platformu o ključnim pitanjima, poput Jerusalima, nasilja, izbeglica i granica.\nRatoborni izraelski ministar inostranih poslova, Avigdor Liberman, rekao je američkoj delegaciji koja je došla u posetu u ponedeljak da „radikalni i beskompromisni stavovi“ Fataha – po njegovim rečima – "zakopavaju svaku mogućnost postizanja sveobuhvatnog sporazuma sa Palestincima u predstojećim godinama."\nTokom jednonedeljne konferencije, delegati su za lidera ponovo izabrali palestinskog predsednika Mahmuda Abasa. Jedna od stvari koje Abas želi je da Fatah ponovo stekne kontrolu nad Pojasom Gaze, i njegovo ponovno ujedinjenje sa Zapadnom obalom – što je cilj koji takodje ima i Izrael. Mada neki izraelski lideri ne vole stavove koje je Fatah na ovoj konferenciji ponovo potvrdio, mnogi vide Abasa kao nekoga sa kim mogu da pregovaraju.\nS obzirom da su na čelu stranke nova lica, neki se nadaju da će se sa njima javiti i nov pristup miru.


sreda, 01 mart 2017 13:04\nSvi putni pravci u Republici Srpskoj su prohodni, a uslovi za vožnju uglavnom povoljni. Zbog kiše koja pada u većem dijelu Republike Srpske, kolovozi su mokri i klizavi.\nVozačima skrećemo pažnju i na povremeno jače udare vjetra, posebno u planinskim predjelima, saopšteno je za Sarajevo-RS iz AMS Republike Srpske.\nOprezna vožnja potrebna je na dionicama u usjecima i pored kamenih kosina, zbog učestalih odrona zemlje i kamenja na kolovoz, a izdvajamo putne pravce: Karanovac-Kneževo-Ugar, Karanovac-Crna Rijeka, Crna Rijeka-Mrkonjić Grad, Višegrad -Rogatica i Višegrad-Brodar-Rudo.\nNa putevima na kojima se izvode sanacioni radovi privremena signalizacija reguliše saobraćaj i njeno je poštovanje obavezno. U toku su radovi na sanaciji kolovoza magistralnog puta M-4, na dionici Prijedor-Šargovac.\nSaobraćaj je regulisan privremenom saobraćajnom signalizacijom čije je poštovanje obavezno. Na autoputevima E-661 Banja Luka-Gradiška i Prnjavor-Doboj saobraćaj se odvija bez zastoja, po pretežno suvim kolovozima.\nAktuelni su radovi na čišćenju kolovoza na dionici autoputa A-1 Kakanj - Zenica Jug u mjestu Donji Tičići. Saobraćaj se na navedenoj dionici odvija sporije, u oba smjera jednom trakom. Vozače molimo da poštuju privremeno postavljenu saobraćajnu signalizaciju.\nNa ostalim putevima u F BiH saobraća se po pretežno mokrom ili vlažnom kolovozu uz umjerenu frekvenciju vozila. Vozače upozoravamo na učestale odrone zemlje ili kamenja na kolovoz, posebno na putevima preko planinskih prevoja, kao i na dionicama koje prolaze kroz usjeke.\nU južnim I jugozapadnim krajevima, skrećemo pažnju na povremene jake udare vjetra. Danas u 09 sati vanredan prevoz većih dimenzija kreće sa GP Orašje i kretaće se relacijom GP Orašje-Šićki Brod-Živinice.\nPredviđeni dolazak u Živinice je u 11:30 sati. Apelujemo na vozače koji će se kretati ovom dionicom, da voze maksimalno oprezno i poštuju uputstva ovlaštenih lica iz pratnje. Večeras do ponoći na području FBiH zabranjen je prevoz eksplozivnih materija.\nNa GB Brod na izlazu iz BiH čeka se duže od 45 minuta. Na ostalim GP nema dužih zadržavanja. Još uvijek traju radovi na području Hrvatske na graničnim prelazima Brod-Slavonski Brod , i Orašje-Županja zbog čega se tokom dana na ovim graničnim prelazima saobraća usporeno.\nViše iz ove kategorije « Vjetrovito vrijeme sa kišom i susnježicom U martu svaki drugi dan kiša »


Razgovori SAD i Kine\nSAD i Kina počnju u Vašingtonu dvodnevne razgovore o zajedničkim rješenjima u suočavanju sa svjetskom ekonomskom krizom uprkos napetosti oko valuta, američkog budžetskog deficita i ogromnog manjka SAD u trgovini sa Kinom. Pitanja kao što su klimatske promjene i nuklearne ambicije Sjeverne Koreje takođe su na dnevnom redu. Ne očekuje se da će razgovori premostiti oštre razlike između Vašingtona i Pekinga, ali obije vlade žele da iskoriste priliku za poboljšanje odnosa.\nŠef američke diplomatije Hilari Klinton, koja će zajedno sa ministrom finansija Timotijem Gejtnerom predvoditi američku delegaciju, odala je priznanje Kini za "izuzetno pozitivan I efikasan" učinak u pritisku na Severnu Koreju da napusti svoj nuklerani program. Kineska delegacija, koju predvode zamenik premijera Vang Ćišan I državni savjetnik Dai Binguo, ima 150 zvaničnika i jedna je od najvećih koja je posetila SAD.\nKinsku stranu posebno zanima šta američka vlada namjerava da uradi povodom rastućeg budžetskog deficita SAD. Kina je sa 801,5 milijardu dolara uloženih u američke hartije od vrednosti najveći inostrani povjerilac Vašingtona i zzeli da zna da joj je ta imovina sigurna i da neće biti ugrožena u slučaju neke buduće inflacije.


Istraživanje u arhivima - ZentArhiv - Ipa\nVreme realizacije:od maja 2018. do juna 2019. godine\nPredmeti koji dozvoljavaju uvid u svakodnevicu (porodični život, rad, itd.) najmarkantije su ispoljivi elementi susreta sa prošlošću, čijim posredstvom pak istorija približava se čoveku. Iza predmeta skrivena sveukupna predstava o društvu, društvenim procesima, lokalne i/ili individualne ljudske povesti i sudbine rasvetljavaju, međutim, pisani izvori.\nU subotičkom i senćanskom Istorijskom arhivu, kao i u Arhivu županije Čongrad Mađarskog državnog arhiva čuvani adekvatni dokumenti (na primer spisi suda za vođenje trgovačkog registra, pojedinih privrednih udruženja ili poljoprivrednih društava) organski se uklapaju uz predmetni materijal od neprocenjive vrednosti Nacionalnog istorijskog spomen-parka u Opustaseru koji prikazuje poljoprivredu na prekretnici 19 i 20 veka, te je u određenom smislu dopunjuju. Obilje podataka dokumentarnog materijala kompanija poljoprivrednog profi la u razmatranom period sa više strana dočarava agrarni život na prekretnici vekova. U ovoj kolekciji dokumenata figuriraju pravne formulacije, finansijski podaci, testamenti, krštenice, ugovori, itd. Posredstvom njih i raznorodnih spisa organa javne uprave moguće je rekonstruisati kakvim su pravnim zaleđem raspolagali zemljoposednici te epohe, koliki su kapital nagomilali, kako su nastajala porodična gazdinstva, te kakva je bila socijalna struktura poljoprivrednika.\nPrikupljanje podataka i arhivsko istraživanje obavljaće se u subotičkom i senćanskom Istorijskom arhivu, kao i u Arhivu županije Čongrad Mađarskog državnog arhiva.\nZAVIČAJNO-ISTORIJSKI KONKURS ZA UČENIKE\nPartnerske ustanove su u aprilu 2018. raspisale konkurs za učenike srednjih škola pod nazivom „Zaboravljena prošlost – koreni industrijske i poljoprivredne proizvodnje”.\nPrispeli radovi imaju zadatak da što bolje predstave poljoprivredu, industriju, ekonomsko razviće i osobenosti DKMT euroregije na prekretnici 19 i 20 veka. Cilj konkursa je popularizacija istorijskih, etnografskih i zavičajno-istorijskih istraživanja i proširenje spoznaja učenika skopčanih sa predmetnim periodom. Posredstvom stručnog žirija dva najbolje ocenjena rada biće uvrštena u prvi tom studijske publikacije.


O vakufima – RIJASET ISLAMSKE ZAJEDNICE SRBIJE\nDefinicija vakufa i njegovi ciljevi\nVakuf u jeziku znači zaustavljanje, zadržavanje, obustava, stopiranje.\nU imovinskom smislu, ova reč znači obustavu dela pokretnih, dakle novčanih sredstava, iz novčanih, tekućih, tokova sa ciljem ulaganja u nepokretnost sa ciljem ili namerom uživanja same nepokretnosti i/ili njenih plodova u korist sebe, svojih bližnjih ili potrebitih ili šire zajednice ili društva, kao stalno, Bogu milo, udeljivanje i dobročinjenje, za dobrobit potrebitih.\nUlaganja mogu biti opšte-privredna, od poljoprivrede pa nadalje, šta god nije zabranio Allah, u privrednim oblastima, u obrazovno-kulturnim, zdravstvenim, dozvoljenim uslužnim oblastima i sl.\nDobrobit ili korist ili prihodi iz tako uloženog mogu biti za lične, zajedničke i opštedruštvene potrebe.\nDobrobit ili korist ili prihodi na svim tim nivoima mogu biti materijalni i nematerijalni.\nOvim vakuf-zadužbinskim vidom ulaganja se zapravo objedinjuju dva modela ekonomije: štednja, jer se uložena sredstva zadržavaju u samoj zadužbini, i privređivanje nove vrednosti-privreda.\nOvaj vid može biti višestruko koristan, jer projekti poput naučno-kulturno-obrazovnih mogu ostvarivati principe uloga-štednje, zarade i ostalih širih društveno korisnih dobiti, u smislu osposobljavanja kadrova.\nJedan jedini cilj je onoga muslimana koji uvakufljuje da Allah bude rad (zadovoljan) njime.\nU tom pravcu nameran čin uvakufljenja može pokrivati razne potrebe verske i šire zajednice društva: obezbeđivanje molitvenih, obrazovnih, kulturnih, društvenih, komunalnih, bezbedonosno-sigurnosnih i svih ostalih potreba pojedinaca i zajednice jednog naselja.\nVažno je napomennuti da ekonomska struktura vakufa mora biti takva da se koriste plodovi a da se osnov sačuva, te da se na taj način osigura trajna korist vakufa.\nTreba uočiti da vakuf, kao imovinski sektor IZS, svojom suštinskom prirodom i namenom, nije ni privatni ni vladin sektor jer kao zadužbina njegova samoodrživost ne sme biti zasnovana na zavisnosti od budžeta vlade ili ikog drugog, već od valjane, domaćinske = ekonomske uprave.


KORUPCIJA NOVI BEOGRAD: Srbija ne može da balansira kao Tito\nSrbija ne može da balansira kao Tito\nBeograd - -\nZapadni Balkan se suočava sa brojnim izazovima, uključujući migrantsko-izbegličku krizu, što predstavlja ogroman teretza države regiona, kada je reč i o institucionalnom kapacitetu da se ophode prema tom problemu.\nVideli smo da je kriza prouzrokovala i dosta tenzija na bilateralnom nivou, a EU se u svemu tome nije dobro pokazala. Izbeglice iz Sirije, Iraka, Avganistana, koje teže da dođu do EU "blokirane" su u ovom regionu, tako da je Unija postala izvoznik nestabilnosti na Zapadni Balkan. Istovremeno, uviđamo unutrašnje izazove u zemljama regiona, uključujući pojavu političkih moćnika, čime se nazaduje na demokratskom putu, ukazuje u razgovoru za Danas Fredrik Veslau, direktor programa "Šira Evropa" Evropskog saveta za spoljne poslove, komentarišući izazove s kojima se suočava region. Veslau je juče učestvovao na na javnoj debati u organizaciji Ambasade Holandije, Evropskog pokreta u Srbiji i Evropskog saveta za spoljne poslove povodom objavljivanja najnovijeg sažetka politike "Osiguravanje pozicije Evrope na Zapadnom Balkanu".\nNaš sagovornik ističe da smo svedoci i narodnih protesta protiv pojedinih lidera u državama regionu, a EU je bila fokusirana na svoju unutrašnju krizu, koja se ticala i pitanja "šta je suština Unije", "pa postoji vakuum zbog činjenice da Unija nije dovoljno angažovana na Zapadnom Balkanu, koji su iskoristili drugi akteri, uključujuči Rusiju, čiji uticaj je porastao".\nPostoji li mogućnost da EU osnaži svoju poziciju na Zapadnom Balkanu?\n-Mislim da je pozicija EU dovedena u pitanje i da postoji potreba da Unija posveti veću pažnju Zapadnom Balkanu. Ovaj region je "ranjiv", imajući u vidu dugogodišnje konflikte iz prošlosti koji nisu u potpunosti prevaziđeni. Stoga, nužno je da EU oživi evropsku perspektivu za zemlje Zapadnog Balkana jer se pojedini u regionu pitaju da li je Unija zaista posvećena proširenju na ovaj prostor.\nDa li je EU zaista kadra da prevaziđe izbegličko-migrantsku krizu i šta mislite o nedavnom sporazumu Turske i Brisela o rešavanju tog pitanja?\n-Zaista se nadam da EU može da se nosi sa tim problemom, ali videli smo da se nije dobro pokazala tokom krize. U izvesnom smislu, EU ne postoji kada se radi o izbegličko-migrantskoj krizi, već su donete neke ad hoc odluke i sporazume. S druge strane, mislim da je dogovor postignut sa Turskom pozitivan pomak, ali treba sačekati i videti šta će se desiti. U vezi sa tim sporazumom postoje i pitanja koja se odnose na zakonitost.\nDakle, vi ste oprezni optimista kada je o tome reč?\n- Veoma, veoma oprezni optimista.\nŠta mislite o tempu pridruživanja Srbije Evropskoj uniji?\n- Srbija je ostvarila određeni napredak. U tom kontekstu, veoma je pozitivno što su otvorena prva poglavlja. Suština je, naravno, u sprovođenju reformi, ali postoje i neliberalne tendencije u Srbiji koje se kose sa procesom pridruživanja EU. Vidimo se da se Srbija u proteklih par godina približila i Rusiji i smatram da to nije dobar razvoj situacije ako se teži članstvu u EU, naročito uzimajući u obzir pogoršanje odnosa Unije i Rusije nakon što je Rusija protivzakonito pripojila Krim i sprovela vojnu intervenciju u regionima poput Donbasa.\nSmatrate li da je održivo balansiranje između EU i Rusije u spoljnoj politici Srbije?\n- Ponavljam, u kontekstu pridruživanja Uniji mislim da to nije održiv pristup. Srbija igra na kartubalansiranja između velikih sila, kao što je to činio Tito. Sada ne postoji čvrsta zakonska obaveza usklađivanja sa zajedničkom spoljnom i bezbednosnom politikom EU, već se traži postepeno usklađivanje, ali, istovremeno, ako je Srbija ozbiljna u nameri da postane članica Unije potrebno je da se usklađuje u tom domenu. I EU je jasno stavila do znanja Srbiji da je takvo usklađivanje potrebno. Stoga, Titova taktika više nije održiva opcija.\nKako ocenjujete aktuelnu situaciju na Kosovu?\n- Situacija je složena i od prošlog leta svedoci smo nasilnih protesta opozicije protiv briselskih sporazuma. To je veoma destabilišuće i potrebno je da opozicija pokaže kapacitet da se upusti u konstruktivan dijalog.\nMislite da je na kraju moguća normalizacija odnosa Srbije i Kosova?\n- Moguće je normalizovati te odnose, što će zahtevati teške odluke. Srbija bi imala koristi od donošenja takvih odluka na svom evropskom putu, jer trenutno postoji nejasnoće oko Kosova. Dakle, normalizacijom odnosa bi se otklonile prepreke i za Srbiju i za Kosovu na putu ka EU.\nОбјавио Korupcija Novi Beograd у 20:07


Vesti iz BCBP, Ocenjivali smo politiku nacionalne bezbednosti Srbije\nVaša lokacija / Beogradski centar za bezbednosnu politiku / Aktivnosti / Vesti iz BCBP / Ocenjivali smo politiku nacionalne bezbednosti ... /\nKoje su stvarne pretnje bezbednosti Srbije?\nU prostorijama Centra su 7. aprilа 2011. predstavnici Ministarstva odbrane, unutrašnjih poslova, spoljnih poslova, Kriminalističko-policijske akademiije i Vojne akademije, kao i organizacija civilnog društva učestvovali u proceni nacionalne bezbednosne politike u Srbiji. Dvadesetak učesnika bilo je podeljeno u dve fokus grupe u kojima su raspravljali o sledećim pitаnjima:\nPoimаnje bezbednosti u okviru politike nаcionаlne bezbednosti - ko trebа dа bude zaštićen u Srbiji, držаvа ili grаđаni?\nProcenа bezbednosnih rizikа i pretnji - štа ugrožаvа bezbednost grаđаnа, društvа i držаve?\nOdgovori nа bezbednosne rizike i pretnje - dа li bezbednosne institucije u Srbiji mogu dа nа efikаsаn i delotvorаn nаčin odgovore nа postojeće bezbednosne pretnje?\nRаzvoj tehnologije kаo jedаn od nаčinа odgovorа nа sаvremene bezbednosne pretnje - dа li su nove bezbednosne pretnje uticаle nа rаzvoj tehnologije u oblаsti bezbednosti u Srbiji?\nZaključak učesnika ove radionice je da korupcija, organizovani kriminal, prirodne nesreće i terorizam predstavljaju najveće pretnje po bezbednost građana i države u ovom trenutku. Nerešen status Kosova i Metohije i separatističke težnje albanske nacionalne manjine i dalje predstavljaju pretnju po bezbednost države, ali su predstavnici građanskog društva istakli da je ovaj problem visoko politizovan te da se njime skrivaju realni bezbednosni problemi sa kojim se građani suočavaju, poput ekonomskih, socijanih problema, zaštite ljudskih prava i sličnih.\nInstitucije u Srbiji još uvek nemaju dovoljno efikasne mere kojima bi se ove pretnje otklonile. Iako smo u analizi želeli da pokrijemo i razvoj tehnologije kao jedan od načina za odgovor na savremene bezbednosne pretnje, uvideli smo da se Srbije suočava pre svega sa slabostima instutucija u odgovoru na pretnje, a da je razvoj tehnologije u oblasti bezbednosti u začetku. Na radionici smo, takođe, potvrdili da se pretnje po bezbednost države, predstavljene u strateškim dokumentima, u mnogome razlikuju od onoga kako ih građani vide, odnosno prioritizuju.\nIstraživanje je sprovedeno uz podršku Evropske komisije kroz CRESCENDO projekat.\nMaja Bjeloš, istraživačica Beogradskog centra za bezbednosnu politiku\nPovezane teme:bezbednosna politika, nacionalna bezbednost, strategija, procena, konsultacije, Srbija, BCBP


Osam košarkaša Zvezde došlo na početak priprema!\nKošarkaši Crvene zvezde okupili su se u nedelju u osam ujutru kod Basket lenda, gde su kasnije obavili i medicinske preglede. Time je završen kompletan posao za danas, a sa treninzima će se...\nRadonić: Crvena zvezda mora još da se pojača!\nTrener košarkaša Crvene zvezde Dejan Radonjić rekao je danas da tim u prelaznom roku mora da se pojača na još dve pozicije.\nCirkus je i dalje u našem gradu: Vujošević ponovo kažnjen zbog skidanja sakoa!?\nRadonjić: Zasluženo su pobedili, bili su bolji\nTrener košarkaša Crvene zvezde Dejan Radonjić rekao je da je njegov tim zasluženo izgubio od Partizana u drugoj utakmici finala plej-ofa, kao i da je rival bio bolji u svemu.\nZvezda povela sa 1:0 protiv Mege u polufinalu\nKošarkaši Crvene zvezde poveli su sa 1:0 u polufinalu plej-ofa Superlige Srbije protiv Mega Vizure, pošto su večeras u Beogradu pobedili sa 81:70 (24:17, 19:17, 19:19, 19:17).\nRadonjić: Vratićemo nivo u plej-ofu\nTrener košarkaša Crvene zvezde Dejan Radonjić rekao je da očekuje da će njegova ekipa ponovo biti na zavidnom nivou i pored tri uzastopna poraza u Superligi.\nLazić: Neophodno je da odmah uhvatimo takmičarski ritam\nRadonjić: Odgovorno svih 40 minuta\nRadonjić: Agresivnom odbranom do dobrog rezultata!\nTrener košarkaša Crvene zvezde Dejan Radonjić izjavio je danas da njegova ekipa u predstojećoj utakmici protiv Budiveljnika u Evrokupu mora da odigra čvrsto i agresivno u odbrani kako bi...\nRadonjić: Kvalitetnom završnicom smo pobedili Megu\nTrener košarkaša Crvene zvezde Dejan Radonjić rekao je da je Mega Vizura ima kvalitet i talenat, ali da je njegova ekipa dobrom završnicom došla do pobede u Jadranskoj ligi.\nKošarkaš Crvene zvezde Jaka Blažič rekao je danas da njegova ekipa mora oprezno da uđe u predstojeću utakmicu protiv Solnoka u Jadranskoj ligi i da će dobrom igrom u odbrani pokušati da...\nRadonjić: Pobeda je najvažnija!\n"Ovo je pobeda kojom završavamo kalendarsku godinu. Zahvalni smo navijačima na podršci", poručio perspektivni stručnjak.


Izvor: Vesti-online.com, 14.Okt.2018, 01:30\nSećate se kada vas je majka terala da jedete svo ono povrće kada ste bili mali? Izgleda da je ona sve >> Pročitaj celu vest na sajtu Vesti-online.com << vreme bila u pravu. Nauka koja stoji iza ovog zadivljujućeg otkrića je veoma zanimljiva. Kada ljudi stare onda dolazi do nagomilavanja oštećenih ćelija. Jednom kada ove ćelije dostignu određeni nivo oštećenja, one ulaze u fazu koja se naziva ćelijsko propadanje. Ove ostarele ćelije onda ispuštaju upalne agense koje imunom sistemu naređuju da se oslobodi ovih ćelija.


CRTA :Svi skupštinski transkripti od 1997. dostupni javnosti - CRTA\nUncategorized @sr / 15.09.2012.\nAkcijom „U ime naroda“ u Knez Mihailovoj ulici koalicija organizacija civilnog društva „Otvoreni parlament“ obeležila je Međunarodni dan demokratije.\nSa ciljem upoznavanja javnosti o radu najvišeg predstavničkog tela na sajtu www.otvoreniparlament.rs objavljeno je više od 150 hiljada govora narodnih poslanika od 1997. godine do danas.\nAktivno civilno društvo je bitan element demokratije, stoga je neophodno da postoje mehanizmi koji omogućavaju uključivanje građana u proces donošenja odluka i kontrolu rada institucija.\n„Objavljivanje stenografskih beleški sa svih skupštinskih sednica od 1997. do danas je veliki korak ka otvaranju institucija a rezultat je jedne zajedničke građanske inicijative. Institucije u Srbiji danas nisu dovoljno otvorene za građane koji imaju pravo da znaju kako se u njihovo ime donose odluke. Ovaj projekat nam pruža odgovor na pitanje šta se dešava u Skupštini i kako narodni poslanici zastupaju njihov interes. Portal otvoreniparlament.rs je pravi demokratski mehanizam za kontrolu rada narodnih poslanika.“ izjavila je Dubravka Grčić iz koalicije Otvoreni parlament.\nTokom akcije građani su mogli da se upoznaju sa načinima na koje mogu da zahtevaju odgovorno ponašanje od svojih predstavnika u parlamentu. U prvoj polovini oktobra “Otvoreni parlament karavan” će obiće 20 gradova širom Srbije .\nGeneralna skupština UN je 2007. godine donela je odluku o proglašenju 15. septembra za Međunarodni dan demokratije, pozivajući sve članice, vladine i nevladine organizacije da ubuduće taj dan obelažavaju kao dan borbe za ostvarenje demokratskih ideala.\nProjekat “Otvoreni Parlament” sprovodi koalicija organizacija civilnog društva koju čine CRTA -Centar za istraživanje, transparentnost i odgovornost, Nacionalna koalicija za decentralizaciju, YUCOM – Komitet pravnika za ljudska prava, SeConS – Grupa za razvojnu inicijativu i Zaječarska inicijativa. Sprovođenje projekta finansijski podržava Američka agencija za međunarodni razvoj (USAID) preko Instituta za održive zajednice, Britanska ambasada u Beogradu i Nacionalna zadužbina za demokratiju.


Ostale vesti, 03.03.2015, 00:00 AM\nWindows 8 je objavljen u oktobru 2012., a Windows 8.1 godinu dana kasnije. Microsoft sada razvija Windows 10, ali operativni sistem Windows XP koji je kompanija objavila pre skoro 14 godina i dalje ima ima iznenađujuće veliki udeo na tržištu operativnih sistema.\nWindows XP se sada nalazi na 19,15% desktop računara, pokazuju statistički podaci firme Net Applications, što ga čini drugim najpopularnijim operativnim sistemom u svetu.\nDa situacija bude još gora za Microsoft koji uporno pokušava da se otarasi Windows XP-a, udeo na tržištu više od decenije starog operativnog sistema u februaru je porastao sa 18,93% koliko je iznosio u januaru, što znači da su se ovog meseca neki korisnici vratili XP-u.\nNajveći problem za Microsoft je mali udeo na tržištu novijih operativnih sistema kompanije, jer ni Windows 8.1 ni Windows 8 nisu uspeli da prošlog meseca ostvare značajniji porast udela na tržištu.\nU ovom trenutku, Windows 7 ima udeo od 55,99%, tako da nema sumnje da će on još dugo ostati vodeći operativni sistem. Međutim, Windows 7 bi 2020. godine mogao da postane novi Windows XP kada se obustavi podrška za njega, tako da će kompanija ponovo morati da ubeđuje korisnike da pređu na noviji operativni sistem kao što to već godinama pokušava sa korisnicima Windows XP-a.\nWindows 8.1 zauzima treće mesto sa udelom od 10,49%, dok je Windows 8 sledeći sa 3,55%. To znači da najnoviji Microsoftov operativni sistem ima ukupan udeo od 14,04%, što je značajno manje od Windows XP.\nWindows 8 je izgubio korisnike prethodnih nekoliko meseci kada je većina njih prešla na Windows 8.1 ili druge verzije OS, tako da je sada njegov udeo na tržištu blizu onog koji ima Windows Vista, čiji je trenutni udeo 2,11%.\nWindows 10, koji treba da bude objavljen ove godine, tek počinje i uprkos činjenici da je reč o Technical Preview verziji, njegovih 0,8% udela nije loš rezultat.


Englezi nadigrali Slovačku, Slovenija osvojila bod u Litvaniji\nBeta 4. septembra 2016. 20:25\nFudbalska reprezentacija Engleske pobedila je večeras u gostima Slovačku sa 1:0 u prvom kolu Grupe F kvalifikacija za Svetsko prvenstvo u Rusiji, dok su Litvanija i Slovenija odigrali nerešeno 2:2.\nEngleska je do trijumfa nad Slovačkom stigla u petom minutu sudijske nadoknade vremena drugog poluvremena, a strelac gola bio je Adam Lalana, koji je udarcem sa oko pet metara levo iskosa savladao Matuša Kozačika.\nPrvo poluvreme utakmice u Trnavi nije donelo nikakvo uzbudjenje, da bi u drugom delu Engleksa krenula znatno ofanzivnije.\nSrpski sudija Milorad Mažić u 57. minutu pokazao je drugi žuti karton kapitenu Slovačke Martinu Škrtelu, pa je Engleksa u nastavku imala znatno lakši zadatak.\nEkipa Sema Alardajasa do kraja meča je imala potpunu inicijativu, a u trenucima kada je delovalo da će meč biti završen bez golova, Lalana je nakon opsade gola Kozačika uspeo da ga savalda i tako svojoj reprezentaciji donese prvi trijumf u kvalifikacijama.\nKapiten reprezentacije Englekse Vejn Runi upisao je svoj 116. nastup u nacionalnom dresu, te je tako pretekao Dejvida Bekama na drugom mestu večne liste i sada se ispred njega nalazi samo legendarni golman Piter Šilton sa 125 utakmica za reprezentaciju.\nSelekcija Malte će večeras od 20.45 dočekati Škotsku u poslednjem meču Grupe F.\nNa utakmici izmedju Litvanije i Slovenije u Vilnjusu domaći tim imao je dva gola prednosti posle prvih 45 minuta, ali je Slovenija sjajnom igrom u drugom delu stigla do izjednačenja.\nGolove za Litvance postigli su Fedor Černič u 32. minutu i Vikintas Slivka u 34. Slovenija je zaostatak smanjila u 77. minitu preko Renea Krhina, da bi Boštjan Cesar u 93. izjednačio rezultat.\nDanska je na svom terenu sa 1:0 pobedila Jermeniju u Grupi E, dok su Kazahstan i Poljska odigrali nerešeno 2:2.\nJedini gol za Dance postigao je Kristijan Eriksen u 17. minutu.\nPoljska je na gostovanju protiv Kazahstana vodila s 2:0 posle prvog poluvremena, golovima Bartoša Kapustke u devetom i Roberta Levandovskog u 35. minutu iz jedanaesterca, ali je Kazahstan u drugom delu meča uspeo da stigne do izjednačenja.\nGolove za Kazahstan postigao je Sergej Hižničenko u 51. i 58. minutu.\nU poslednjem meču Grupe E večeras se od 20.45 sastaju Rumunija i Crna Gora.\nU Grupi C Azerbejdžan je na gostovanju sa 1:0 pobedio San Marino, a strelac jedinog pogotka bio je Ruslan Gurbanov u 43. minutu.\nČeška će se od 20.45 sastati sa Severnom Irskom, dok će Nemačka u istom terminu gostovati Norveškoj u preostale dve utakmice Grupe C.


Aktiviranje za jednu minutu\nUpravo ste kupili uređaj kompanije Lexmark koji uključuje produženje garancije do 4 godine, pod uslovom da ga aktivirate.\nZahvaljujemo vam na izboru i cijenimo vaše povjerenje u nas. S velikim zadovoljstvom vas sada pozivamo da aktivirate ovu garanciju.\nImajte na umu da se aktiviranje produžetka garancije odnosi samo na:\nmalu i srednju klasu poslovnih proizvoda. Pogledajte ovdje kompletnu listu.\nproizvode s naljepnicom „4 godine garancije“ na njihovoj ambalaži i promotivnim lecima u kutiji na kojima vas pozivamo da aktivirate produžetak vaše garancije\nproizvode koje su samo krajnji kupci registrovali u roku od 90 dana od dana kupovine\nzemlje navedene na listi kontakta u vezi garancije.\nBez aktivacije, uređaj će dobiti samo ponudu pokrivenosti garancijom od 1 godine. Pročitajte kompletne „Odredbe i uslove“ za više informacija o ponuđenoj garanciji.\nZa svako pitanje, obratite se distributeru / prodavcu ili napišite puni zahtjev na adresu e-pošte: tradsvcs_emea_cee@lexmark.com navodeći vrstu modela, serijski broj, kontakt podatke i priložite uz svoj zahtjev kopiju originalne fakture i obavještenja o prijemu pošiljke u kojem su navedeni datum, serijski broj modela i mjesto kupovine.\nProvjerite da li je vaš uređaj dio ponude:\nVidim naljepnicu na kutiji štampača\nNe mogu naći bilo koje od gore navedenih informacija - uređaj koji sam kupio/la nema pravo na ovu ponudu.\nModel uređaja Izaberite B2338dw B2442dw B2546dw B2546dn B2650dw B2650dn B2865dw C2535dw C2325dw C2425dw C3326dw MS312dn MS415dn MS510dn MS610dn MX310dn MX410de MX510de MX511de MX611de CS310dn CS410dn CS510de CX310dn CX410de CX510de CS720de CS820de CS725de CX725de CX820de MX711de MS811dn MS810dn MS812dn MX710de MS317dn MS417dn MX317dn MX417de CS317dn CS417dn CX317dn CX417de CS517de CS727de CS728de CS827de CX517de CX727de CX827de MB2338adw MB2442adwe MB2546adwe MB2546ade MB2650adwe MB2770adwhe MC2535adwe MC2425adw MC2325adw MC2640adwe MC3326adwe MS517dn MS617dn MS817dn MS818dn MX517de MX617de MX717de MX718de\nGdje da nađem serijski broj svog proizvoda?\nOriginalna faktura se mora čuvati tokom perioda važenja ove garancije i biti pružena predstavniku kompanije Lexmark na zahtjev\nMjesto kupovine (Ime kompanije)\nPružanjem ovih informacija, potvrđujem da sam originalni krajnji korisnik\nOznačavanjem ovog polja, potvrđujem da prihvatam priložene „Odredbe i uslove“ produžetka garancije koji su priloženi uz uređaj koji registrujem.\nPrihvatam „Odredbe i uslove“\nUkoliko imate bilo kakvih problema s registracijom, pošaljite e-poruku na tradsvcs_emea_cee@lexmark.com; mi ćemo vas kontaktirati u najkraćem mogućem roku\nTim za pitanja usluga kompanije Lexmark


Radionice u Beogradu i Novom Sadu|Škola NeKuvanja\nRadionice u Beogradu i Novom Sadu\nDragi moji nakon Splita i Bihaća dolazim u Beograd i Novi Sad.\nNOVI SAD 7.10 , 12.00 h – 15-00 h\nRadionica će se održati u prostorijama Ananda Vegan Restaurant u ulici Petra Drapšina 51\nRadionica traje 3 sata i aktivnog je karaktera, što znači da svi zajedno sve pravimo i onda naravno jedemo…\n*Rucak od kupusa\n*i možda još poneko jelo iznenađenja…\nPreporučena donacija za događaj je 2500 dinara, prijave traju do 1 oktobra. Za više informacija o rezervaciji mesta popunite formular ispod. Maksimalan broj prijavljenih je 20, a minimalan da bi se radionica održala je 10.\nBebe i deca su dobrodošli kao i na svakoj mojoj radionici do sada…\nNa radionici ćete imati mogućnosti da kupite moje knjige kao i moju prirodnu kozmetiku(ako je naručite unapred)\nPrijava Novi Sad\nBEOGRAD 8.10 , 12.00h – 15.00h\nRadionica ce se odrzati u prostorijama yoga studija Anima u ulici 27.marta br.22.\nRadionica traje 3 sata i aktivnog je karaktera, sto znaci da svi zajedno sve pravimo i onda naravno jedemo…\nPreporucena donacija za dogadjaj je 2000 dinara, prijave traju do 1 oktobra. Za vise informacija o rezervaciji mesta popunite formular ispod. Maksimalan broj prijavljenih je 20, a minimalan da bi se radionica odrzala je 10.\nBebe i deca su dobrodosli kao i na svakoj mojoj radionici do sada…\nNa radionici cete imati mogucnosti da kupite moje knjige i moju prirodnu kozmetiku(ako je naručite unapred)


Najezda skakavaca uništava useve u istočnoj Africi - Portal i poljoprivredna emisija Bolja Zemlja\nNajezda skakavaca uništava useve u istočnoj Africi\nNa milione skakavaca leti na useve koje odmah uništavaju.\nNajveća najezda skakavaca u poslednjih 25 godina zahvatila je istočni deo Afrike i predstavlja ozbiljnu pretnju za bezbednost hrane u zemljama koje su ionako najugroženije glađu, sapštili su zvaničnici. Ova najezda skakavaca na afričkom kontinentu delimično je posledica neubičajenih klimatskih uslova.\nInsekti su se pojavili u Keniji, delovima Somalije, Etiopije, Sudana, Džibutije i Eritreje. Stručnjaci procenjuju da će zahvatiti i delove Južnog Sudana i Ugande.\nVlasti su navele da je jedan od rojeva skakavaca bio dugačak 60 kilometara i širok 40. Veliku brigu zadaje i to što je u pitanju pustinjski skakavac koji spada u grupu najopasnijih.\nNa pojedinim mestima su rojevi ovih insekata toliki, da izgledaju kao tamni oblaci na horizontu. Na milione ih leti i skaču na useve koje uništavaju.\nNajezda skakavaca bi mogla da ugrozi već veoma siromašno stanovništvo u ovom delu Afrike.\nPustinjski roj može da ima do 150 miliona skakavaca po kvadratnom kilometru, lako migriraju s vetrom i mogu preći do 150 kilometara dnevno.\nZabrinjava i to što bi najezda mogla da potraje do juna jer su uslovi za razmnožavanje sakakavaca povoljni posle neuobičajenih, velikih poplava poslednjih nedelja.\nKako bi pomogle u sprečavanju i suzbijanju najezde, vlasti analiziraju satelitske snimke i prskaju tlo iz vazduha.\nPrethodni tekstPočela prijava za akciju “Uredimo zajedno” – Uređenje i ozelenjavanje međublokovskih zelenih površina\nSledeći tekstPogledajte šta vas može razbuditi bolje od kafe


Turska i politika: Erdogan proteruje ambasadore SAD, Francuske, Nemačke i još sedam zemalja - BBC News na srpskom - Dnevni list Danas\nPočetna » BBC News na srpskom » Turska i politika: Erdogan proteruje ambasadore SAD, Francuske, Nemačke i još sedam zemalja\nBBC News na srpskom23.10.2021. 18:02\nTurski predsednik Redžep Tajip Erdogan rekao je da je naredio da se 10 ambasadora, među kojima i američki i francuski, proglase „personama non grata“ (nepoželjnim).\nStatus „persone non grata“ može da izbriše nečiji diplomatski status i često rezultira proterivanjem ili povlačenjem priznanja izaslanika.\nTurski udar na društvene mreže – novi dokaz sve veće državne kontrole na internetu\nObraćajući se u subotu masi u Eskišehiru, Erdogan je rekao da ambasadori „ne bi smeli da se usuđuju da dođu u tursko ministarstvo spoljnih poslova i izdaju naređenja“.\n„Ovih 10 ambasadora moraju odmah da budu proglašeni nepoželjnim i to mora odmah da se reši“, dodao je.\nU saopštenju stranih ambasada kritikovana su „stalna odlaganja“ na suđenju Osmanu Kavali, koja su „bacila senku na poštovanje demokratije, vladavinu prava i transparentnost u turskom pravosudnom sistemu“.\nOni su zatražili brzo rešavanje ovog slučaja i pozvali su „Tursku da obezbedi njegovo hitno puštanje na slobodu“.\n„Rekao sam našem ministru spoljnih poslova: ‘Ne možemo da dopustimo mati luksuz da ugostimo ovakve u našoj zemlji. Da li je na vama da Turskoj držite lekciju? Šta zamišljate da ste?“.\nGetty Images Treća doza vakcina Fajzer i Moderna ima najbolji efekat na imuni odgovor, pokazuje istraživanje sedam vakcina sprovedeno u Velikoj Britaniji. Ovo je prva studija o tome koliko su buster doze efikasne i govori u prilog odluci Velike Britanije da koristi Fajzer i Modernu kao buster doze. Sve testirane vakcine su donekle podigle imunitet […]\nSrbija i fudbal: Novi statut i izbori u FSS – politika i godine više nisu prepreka, UEFA aplaudira\nGetty Images Posle uspešne operacije – plasman na Svetsko...\nAFPTakozvano 2G pravilo važiće za celu zemlju Dok u...\nJames Tye/UCL Drhtavica i vruće čelo prekinuli su Danijelu...


Tvorci Sputnjik V traže javno izvinjenje @ Cafe.ba\nMOSKVA - Tvorci Sputnjika V traže javno izvinjenje visoke zvaničnice Evropske agencije za lijekove jer je mogućnost hitnog odobrenja te vakcine uporedila sa ruskim ruletom.\nNa zvaničnom Twitter nalogu Sputnika V danas je objavljeno da ti komentari Kriste Virthumer-Hohe otvaraju ozbiljna pitanja o mogućem političkom miješanju u postupak ispitivanja vakcine.\n"EMA nije davala takve izjave ni o jednoj drugoj vakcini. Takvi komentari su neprimjereni i podrivaju kredibilitet Agencije i samog postupka ispitivanja", istaknuto je u objavi.\nEMA je 4. marta najavila početak procesa ekspertize vakcine Sputnjik V, tokom koga će biti ispitana usaglašenost lijeka sa EU standardima u oblasti efikasnosti, bezbjednosti i kvaliteta.\nEfikasnost Sputnjika V iznosi 91,6 odsto, objavljeno je nedavno u naučnom časopisu The Lancet. Vakcina pruža potpunu zaštitu od teških slučajeva koronavirusa i registrovana je u 46 zemalja, navodi Tass.\nS druge strane, "rat" oko vakcina vodi se i na bojnom polju SAD -Rusija, jer je iz Bijele kuće saopšteno da znaju i prate aktivnosti ruskih obavještajnih službi koje podrivaju vakcine američkih proizvođača Pfizer i Moderna.


Energyobserver - NOVI OBRT U AMERICI: TRAMP NAJAVIO MIRNU PREDAJU VLASTI / AUTOR:MARGITA MILOVANOVIĆ\nNOVI OBRT U AMERICI: TRAMP NAJAVIO MIRNU PREDAJU VLASTI / AUTOR:MARGITA MILOVANOVIĆ\nOdlazeći predsednik Donald Tramp rekao je, pošto je Kongres potvrdio pobedu Džozefa Bajdena na predsedničkim izborima u SAD, da će mirno predati vlast 20. januara, kada će biti inauguracija novog američkog predsednika.\nTramp je naveo da odluka Kongresa „predstavlja kraj najvećeg prvog mandata u predsedničkoj istoriji“, piše CNN.\n„Iako se uopšte ne slažem sa ishodom izbora, i činjenice me ne demantuju, uprkos tome doći će do mirne tranzicije 20. januara“, naveo je Tramp.\n„Oduvek sam govorio da ćemo nastaviti da se borimo da osiguramo da samo legalni glasovi budu prebrojani. Dok ovo predstavlja kraj najvećeg prvog mandata u predsedničkoj istoriji, istovremeno je i početak naše borbe da omogućimo da Amerika ponovo bude velika“, dodao je odlazeći američki predsednik.\nAmerički kongres u četvrtak je potvrdio pobedu Bajdena na predsedničkim izborima 3. novembra 2020. Od ukupno 538 elektora koji glasaju za predsednika SAD, Bajden je osvojio 306 glasova, dok su Trampu pripala 232.\nGlasanju je prethodilo nasilje, kada su Trampove pristalice upale u Kapitol, zbog čega je zajednička sednica Senata i Predstavničkog doma nekoliko sati bila u prekidu. U nasilju su poginule četiri osobe, a 52 su uhapšene. / https://nova.rs


"NE SMEJU da utiču ni sudije ni navijači na nas!" Sonja Vasić pred strašno četvrtfinale EP sa prvakom: Da bi bio među najboljima, moraš da ih pobediš! - Sportal\nSonja Petrović Foto: Stare Slike\nD. N. - Vest objavljena: 14:35 - 23.06.2021\nKošarkašice Srbije i Španije veceras od 21 sat igraće za polufinale Evrobasketa, a u dosadašnjim duelima dve selekcije sreća je bila na strani domaćina i aktuelnog šampiona Evrope.\n"Da bi bilo šta osvojio, da bi bio među najboljima, moraš da pobeduješ najbolje. Španija je ekipa koja se baš hrani i rezultat postiže na tu neku borbenost i energiju. Ako oni to nametnu, tu niko ne može da im parira. Koliko god da imamo veliki broj prednosti na našoj strani, mislim da je opet ključ da mi budemo ti koji će nametnuti ritam utakmice", rekla je Sonja Vasić za TV Tanjug.\nKošarkašice Srbije Foto: Stare Slike\n"Mislim da je suvišno uopšte komentarisati šta možemo da očekujemo, s obzirom na to da je Španija domaćin. Mislim da realno moramo da se spremimo da budemo jako smirene i trezvene i da ne dozvolimo da neke stvari utiču na nas, bilo navijači, bilo sudije i da ostanemo mi između sebe povezane, sa našom klupom i Marinom. Ja verujem u nas. Mislim da njima isto nije nimalo drago što se sada sa nama susreću. Ali, ako naša energija i borba budu na nivou, mislim da je tada jedino i moguće da taj rezultat bude očekivano pozitivan", zaključila je Vasićeva.\nParovi četvrtfinala 23. jun: Francuska- BiH (18 sati), Belorusija - Švedska (18), Belgija - Rusija (20.45), Srbija - Španija (21).\nEvropska košarka Ženska košarkaška reprezentacija Srbije Ženska košarkaška reprezentacija Španije Evropsko prvenstvo za košarkašice Sonja Vasić


Moramo da obezbedimo platu za život - SOLIDARNOST\nMoramo da obezbedimo platu za život\nPolitička platforma Solidarnost i koalicija Moramo, održale su konferenciju za medije ispred Vlade Srbije na kojoj su pokazali da od minimalne plate ne može da se živi i zahtevale uvođenje plate za život kao merilo standarda.\n„Moramo ući u proces transformacije društva u smeru ukidanja ekonomske nepravde i uspostavljanja socijalne i ekološke pravde u Srbiji“, istakao je Miloš Baković Jadžić, portparol političke platforme Solidarnost i kandidat za odbornika Skupštine Grada Beograda, na konferenciji za medije „Plata za život“ održanoj ispred zgrade Vlade Srbije u Beogradu.\nPredstavnici koalicije Moramo su podsetili javnost na to da je minimalna plata u Srbiji 35.000 dinara ukazavši da ovaj iznos nije dovoljan za pristojan život, jer sa takvim prihodima tročlana porodica dnevno sebi može da priušti svega 530 dinara za osnovne životne namirnice. Aktuelna kriza i inflacija su dodatno obesmislile iznos minimalca koji u Srbiji prima oko 350.000 ljudi, upozoravaju iz koalicije Moramo.\nNa istom mestu smo pre šest meseci podržali sindikate koji su se „cenjkali sa poslodavcima o tome da li će minimalna plata biti u rangu potpune bede ili relativne bede“, podsetio je javnost Miloš Baković Jadžić. Tada je, kako je rekao, Solidarnost podržala zahtev sindikata da minimalac bude bliži iznosu minimalne potrošačke korpe od 40.000 dinara, sa tendencijom rasta ka iznosu prosečne potrošačke korpe, koji iznosi oko 70.000 dinara.\nSolidarnost je tada predstavila i koncept plate za život, kojom bi mogla da se obezbedi adekvatna količina zdrave hrane, pokriju troškovi stanovanja, lečenja i obrazovanja i druge potrebe stanivništva, a koja bi danas iznosila oko 100.000 dinara.\n„Kažu nam da je iznos od 100.000 nerealna stvar. Mi pitamo da li je realno da se u Srbiji novac iz budžeta neprekidno izdvaja stranim kompanijama za donacije i subvencije, da li je realno da se jedan PKB prodaje u bescenje, da li je realno da se Željku Mitroviću opraštaju poreska dugovanja, a da zbog minimalnih dugovanja za komunalije ljudi ostaju bez jedinog krova nad glavom usled terora privatnih izvršitelja koji je dozvolila ova država“, izjavio je Baković Jadžić.\nOn je poručio da su članovi koalicije Moramo uvereni da novca ima, ali da ga je potrebno pravednije raspodeliti i da je koncept plate za život, uz sigurno zaposlenje i kraće radno vreme, jedan od temelja transformacije koju nameravaju da započnu nakon aprilskih izbora.\nBiljana Đorđević, kandidatkinja za poslanicu Narodne skupštine i predstavnica Ne davimo Beograd je povezala pitanje plate za život sa drugim temama kojima se koalicija Moramo posvetila tokom predizborne kampanje, uključujući zaštitu životne sredine, borbi protiv zagađenja i energetskog siromaštva.\nOna je kritikovala to što se u javnosti za zagađenje često optužuju individualni zagađivači, odnosno siromašni koji se iz nužde greju spaljujući sekundarne sirovine, dok se istovremeno industrijskim zagađivačima gleda kroz prste, ne ulaže dovoljno u energetsku tranziciju a ne čini dovoljno za to da se siromašni ne budu primorani da nastave po okolinu štetne prakse. Đorđević se osvrnula i na mala ulaganja u školstvo i zdravstvo, koja smanjuju kvalitet zdravstvene zaštite i obrazovanja, a podižu troškove građana i porodica.\n„Plata za život je temelj našeg, ali bi morala da bude i temelj programa svakog političkog aktera koji želi da ima dostojanstva da izgovori reč socijalna pravda u ovoj zemlji“, zaključila je Đorđević.\n„U Srbiji je ekonomija usmerena ka profitu, ka kapitali i kapitalistima, tako da se njima olakša život i što veće zgrtanje novca, a radnici, građani ove zemlje, su tu samo obespravljeni robovi koji nemaju drugog smisla u životu osim da rade za takve poslodavce. To moramo da shvatimo da bismo fokus ekonomije stavili na čoveka i građanina. Tada neće biti nemoguće da postoji plata za život koja nam danas deluje kao naučna fantastika, jer ako pitate kapitalistu da li je to normalno on će reći da nije“, prokomentarisala je kandidatkinja za predsednicu Srbije koalicije Moramo i članica Skupštine slobodne Srbije, Biljana Stojković.\nStojković je zaključila da je dužnost države da obezbedi građanima život dostojan svakog čoveka, posebno se osvrćući na probleme poljoprivrednika, žena i umetnika.\n„Nova ekonomska i socijalna politika jeste temelj na kom mora da se gradi novo društvo“, zaključila je Stojković.\nPred zgradu predstavnici koalicije Moramo su ostavili korpu sa hlebom, jogurtom, lukom, majonezom i dve paštete – namirnicama koje sa minimacem mogu da se obezbede za prehranu jedne tročlane porodice dnevno.


VUČIĆ NAJAVIO NASTAVAK DIJALOGA U MAJU: Od nas se očekujemo da PRIHVATIMO NEZAVISNOST KOSOVA, ali mi ćemo ŠTITI DRŽAVNE INTERESE\nizuzetno teška situacija\nzoran kostadinovic\t 06.03.2021. 21:20h 21:28h\nPredsednik Aleksandar Vučić rekao je večeras da se prva tema sednice Saveta za nacionalnu bezbednost odnosila na KiM, odnosno na rizike sa kojima se suočavaju građani srpske i nealbanske nacionalnosti na KiM i pritiske za priznanje nezavisnosti takozvanog Kosova.\n- Srbija se nalazi, ne želim da kažem u bezizlaznoj poziciji, ali se nalazi u teškoj poziciji. Nastavak dijaloga očekujemo početkom maja i bićemo spremni za taj dijalog. Na celoj zapadnoj hemosferi se očekuje da će Srbija prihvatiti nezavisnost Kosova - rekao je Vučić\n- Albanske vlasti su htele da naprave dublji razdor unutar srpskog stanovništva. Nešto su uspeli kupovinom ljudskih duša južno od Ibra, a na severu apsolutno ništa. Doneli smo određene mere da ljudima pružimo nadu u okviru srpskih institucija - naveo je Vučić.\n- Pozivamo se na reči evropskih predsedstavnika da to što je dogovoreno mora biti ispunjeno - rekao je Vučić.\nUŽIVO! DRŽAVNI VRH POKAZUJE ZASTRAŠUJUĆE SLIKE ZLODELA KLANA VELJKA BELIVUKA: Obraćanje predsednika Vučića (UZNEMIRUJUĆI SADRŽAJ)\nVUČIĆ POSLE SASTANKA SA ČEN BO: Auto-put Čačak-Požega do Svetog Nikole! Pokazao mapu kako Srbija treba da izgleda do 2025.\nAleksandar VucicKiMKosovo i Metohijadijalognastavak dijalogaSavet za nacionalnu bezbednost


Za NATO misiju vojnici Crne Gore obučavaće se šest mjeseci – Portal RTPV\nNaslovna / Vijesti / Politika / Za NATO misiju vojnici Crne Gore obučavaće se šest mjeseci\nRTPV 31. Jula 2020.\tPolitika Ostavite komentar 122 pregledi\nDa bi crnogorski vojnici bili dio NATO snaga za brzo reagovanje (NRF), moraće da prođu šestomjesečnu obuku Alijanse, to su za Pobjedu kazali iz NATO-a komentarišući nedavnu odluku Skupštine Crne Gore da u NRF bude upućeno do 30 pripadnika Vojske Crne Gore.\n“Pozdravljamo planirani doprinos Crne Gore u NATO snagama za reagovanje (NRF). NRF su snage velike spremnosti koje sačinjavaju kopnena, vazdušna, pomorska i jedinice specijalnih operacija koje Alijansa može brzo rasporediti, kad god je potrebno”, kazali su iz NATO -a za Pobjedu.\nSkupština Crne Gore prošle nedjelje odlučila je da odobri učešće do 30 pripadnika-Vojske Crne Gore u sastav NATO snaga za brzo reagovanje. Kako je obrazloženo, odluka će biti realizovana ukoliko najviše tijelo za političke odluke u NATO savezu Sjevernoatlantski savjet (NAC) donese odluku o raspoređivanju, odnosno angažovanju NRF snaga.\nPredhodno Uništeno 47,7 tona banana\nSledeće Vlada realizovala 78,3 odsto programa


Latuško najavio žalbu poljskom tužilaštvu protiv Lukašenka\nVARŠAVA – Beloruski opozicioni političar Pavel Latuško izjavio je danas da će podneti žalbu poljskom tužilaštvu protiv beloruskog predsednika Aleksandra Lukašenka i drugih zvaničnika zbog pretnji fizičkim nasiljem.\nBeloruski disidenti u inostranstvu navode da su se suočili sa novim talasom pretnji pošto je Minsk izazvao međunarodno negodovanje zbog prinudnog sletanja aviona kompanije Rajaner i hapšenja novinara disidenta u maju, preneo je Rojters.\n„Želim da kažem tužiocima da protiv mene mogu biti počinjeni zločini, uključujući otmicu, nezakonito lišavanje slobode, pa čak i ubistvo, kako mene tako i drugih beloruskih opozicionih aktivista koji su emigrirali“, rekao je Pavel Latuško.\n„Stalno dobijam pretnje od beloruskog režima, prete da će ugroziti moj život, zdravlje i bezbednost“, poručio je on.\nLatuško je rekao da veruje da Belorusija predstavlja realnu pretnju, koju može sprovesti protiv opozicionih političara u Poljskoj i drugim državama članicama Evropske unije, dodajući da se nada da će EU uvesti efikasne sankcije protiv režima Aleksandra Lukašenka.


Putin će se danas vakcinisati, ali ne pred kamerama | Direkt.rs\nPočetna Svet Putin će se danas vakcinisati, ali ne pred kamerama\nRuski predsednik Vladimir Putin vakcinisaće se kasnije danas jednom od tri ruske vakcine, ali ne pred kamerama, izjavio je portparol Kremlja Dmitrij Peskov.\n– Predsednik još nije vakcinisan, ali očekujemo (da će to biti) do kraja dana, večeras. Nećemo to prikazati, moraćemo da verujemo na reč, rekao je novinarima Peskov i dodao da Putin „ne voli vakcinisanje“ pred kamerama.\nPeskov je takođe odbio da precizira da li će Putin biti vakcinisan Sputnjikom V ili nekom od druge dve vakcine koje je zemlja razvila.\n– Biće vakcinisan jednom od te tri vakcine, nećemo reći tačno kojom, rekao je portparol i pohvalio „efikasnost i pouzdanost“ ruskih vakcina.\nPutin (68) je najavio da će se danas vakcinisati, što se odavno očekuje, pošto je već najavljivao u decembru kada je počela vakcinacija u Rusiji.\nBrojni lideri su se vakcinisali protiv koronavirusa, uključujući predsednika SAD Džoa Bajdena, papu Franju i kraljicu Elizabetu Drugu. Neki su to učinili pred kamerama kako bi poslali poruku građanima da to isto učine.\nU Rusiji je do sada vakcinisano samo četiri miliona građana, dok je dva miliona primilo jednu dozu što je samo četiri odsto ukupnog stanovništva.\nPrema anketi od početka marta koju je sproveo centar Levada, gotovo dve trećine Rusa smatra da je korona virus „biološko oružje“, a 62 odsto anketiranih nije raspoloženo da se vakciniše.


Eurocell doo |Consulting, Računovodstvo i knjigovodstvo Kotor-Crna Gora – Samo 5% žena na pozicijama Izvršnog direktora\nSamo 5% žena na pozicijama Izvršnog direktora\nјануар 28, 2015 gfactoryNo CommentsŽene i karijera\nNa pozicijama generalnih direktora najvećih svjetskih kompanija je jedva pet odsto žena, a što je preduzeće veće ta pojava je rjeđa, pokazuje istraživanje Međunarodne organizacije rada (ILO).\nPrema istraživanju, koje je obuhvatilo 80 zemalja svijeta, Norveška, sa 13,3 odsto najvećih kompanija u kojima je vodeća funkcija u upravnom odboru povjerena ženi, zauzima prvo mjesto u svijetu.\nUdio žena veći od 20 odsto u upravljačkim odborima najvećih firmi imaju samo četiri države – Finska, Velika Britanija, Norveška i Švedska. Njihov udio u 13 zemalja, među kojima su Švajcarska, SAD, Francuska, Njemačka iznosi deset do 20 odsto.\nIzmeđu pet i deset odsto žena učestvuje u upravnim odborima najvećih kompanija u 14 zemalja, među kojima su Belgija, Kina, Italija, Španija, a stopu manju od pet odsto ima 13 zemalja, gdje spadaju Indija, Japan, Rusija, kao i arapske zemlje.\n„Iako su žene još u sjenci muškaraca kada je riječ o upravljanju svjetskim privrednim gigantima, njihov broj na rukovodećim pozicijama, naročito srednjeg i višeg nivoa, porastao je u posljednjih 20 godina“, navodi se u studiji.\nžene u muškom svijetu